tomron87/hebrew-wikipedia-sentences-corpus huggingface dataset:
המחברים של אפיק הנתונים בלוח האם של האימסאיי היו באיכות גבוהה יותר מאלו שבאלטייר, המפסקים הקדמיים היו באיכות גבוהה יותר, והמארז נראה "מקצועי" יותר.
אימסאי החלה למכור ערכות של המחשב שלה בדצמבר 1975, ומחשבים מורכבים בתחילת 1976. MITS עבדה גם היא על דגם שיפתור את הבעיות, ובמרץ 1976 הציגה את דגם Altair 8800B.
דגם זה "יישר קו" עם המחשב של אימסאי - ספק כוח גדול, עיצוב מקצועי, לוח אם שלם, ופנל קדמי משופר.
דגם זה עדכן גם את לוח המעבד, והוסיף ערוץ תקשורת טורי לדגם הבסיסי.
קרוממקו החלה לייצר מחשבים לקראת סוף העשור), וחברות רבות נוספות, שהמשיכו להתקיים ולשגשג שנים אחרי ש-MITS ואחריה אימסאי חדלו למעשה להתקיים.
ב-1976 כבר הייתה סביב האלטייר תחילתה של תעשייה.
חברות ייצרו כרטיסים שהרחיבו את יכולות האלטייר, וכאלו שהתחרו במוצרי MITS.
חברת קרוממקו מכרה מצלמה דיגיטלית לאלטייר, חברת ProcTec, שהחלה דרכה כיצרנית כרטיסי זיכרון, הרחיבה את ההיצע, ובנוסף לכרטיסי קלט/פלט וזיכרון, הציעה עכשיו כרטיס "מסוף" שהיה המשך הפיתוח של ערכת המסוף שדון לנקסטר פרסם כמה שנים קודם.
חברת North star יצאה עם כונן הדיסקטים הראשון שעבד עם מחשב אישי, בנוסף לשתי החברות שייצרו אלטייר ותואם-אלטייר, החלו להציע מחשבים, רובם מבוססים S-100. ביולי 1976 יצאה גם ProcTec עם מחשב משלה, SOL 20 .
שלא כמו האלטייר והאימסאיי, הסול הגיע מורכב במארז עם מקלדת, זיכרון, יציאה למסך או טלוויזיה ביתית, יציאות פלט/קלט.
אף על פי כן נשארו מספר חריצים פנויים, תואמי S-100.
לצד התעשייה הפורחת, התפתחה קהילת משתמשים וחובבים שגדלה בקצב, כרבים מחברי הקהילה "חוצים את הקווים" והופכים למשתתפים פעילים בתעשייה, כיצרני חומרה, מחשבים, תוכנה, ייסוד מגזינים, כתיבה במגזינים, כתיבת ספרים, וכן הלאה.
בשנים הראשונות, לפחות עד סוף 1976, האלטייר ותואם היה המרכז, והתעשייה סביבו גדלה והתרחבה גם לכיוונים מרוחקים יותר ויותר מהאלטייר.
המעבד של מוטורולה, ה-6800 יצא, והופיעו מחשבים המבוססים עליו.
אפילו רוברטס עבד על מחשב המבוסס עליו - אלטייר 680. במגזינים הופיעו מדי חודש פרויקטים, ערכות , מוצרים חדשים ותוכנה.
שוק התוכנה המסחרית, גודל, ובנוסף לבייסיק של מיקרוסופט הופיעו תוכנות לניהול חשבונות, מעבדי תמלילים, משחקים ועוד משחקים, וכן הלאה.
גארי קילדל, פרופסור למחשבים באקדמיה של הצי, פיתח עבור אינטל מערכת הפעלה עבור ה-8080 בשביל מערכת הפיתוח שלהם, ואינטל לא התנגדה לכך שקילדל ייטול בעלות על המערכת.
חברת אימסאיי קנתה מקילדל זכויות הפצה בלתי מוגבלות, וכעת הייתה גם מערכת הפעלה.
לצד מועדוני החובבים בכל רחבי ארצות הברית ובארצות אחרות, הופיעו גם חנויות, וכעת ניתן היה להסתכל ולגעת בכל החידושים האחרונים, גם בלי הכרח לרכוש את כולם, והעסקים היו טובים.
שני ירידים שנתיים אורגנו, בחוף המזרחי ובחוף המערבי של ארצות הברית, והעיתונות והתקשורת הכלליים החלו לשים לב לתעשייה.
המושג "מחשב" החל להופיע בשיח לא כדבר ערטילאי, שרוב האנשים לא ראו מעודם, אלא כחפץ ממשי, שאפשר לגעת בו, מוקף במעט מסתורין, משום שהרבה אנשים עדיין לא ראו למה הוא טוב.
בשנה הבאה, 1977, הופיעו מחשבים שלא כולם היו מבוססים על ה-8080, בלי S-100, חלקם מחברות מבוססות שהחליטו להיכנס לתעשייה.
שלושת החשובים בהם היו חברת קומודור אינטרנשיונל עם PET, רדיושק עם TRS-80, וחברת אפל עם אפל II.
שנה זו סימנה גם את שקיעת האלטייר: הופעת המחשבים החדשים, שהיו ידידותיים יותר, והופעת מחשבים מבוססי S-100 עם מעבד Z80, שעלה על ה-8080, ועם זאת היה תואם לאחור והריץ תוכנה המיועדת למעבד הישן, הפכו את האלטייר בן השנתיים ל"דור הקודם".
רוברטס מכר את החברה ל-pertec, וזמן קצר אחר כך פסק הייצור.
מחשבי S-100 חדשים (כלומר מחשבים עם הערוץ שפותח עבור האלטייר) המשיכו להופיע עד לאמצע שנות ה-1980. אחד המאוחרים בהם הוא "קייפרו II", שזכה להצלחה בשוק, והשיק את חברת קייפרו שבשנים הבאות המשיכה לפתח ולייצר מחשבים, בדרך כלל "תואמי IBM-BP".
סביב ה-S-100 ומחשב האפל הפתוח נוצרו "תעשיות בית" של כרטיסי הרחבת חומרה, וסביב שני מרכזים אלו הופיעו חדשות לבקרים מחשבים אישיים נוספים, אך רק שני מרכזים אלו היו משמעותיים מספיק לצמיחת "אקו סיסטם" משמעותי סביבן.
בקבוצה זו זכור המחשב הנייד של אדם אוסבורן, האוסבורן 1, וסדרת מחשבים של kaypro, שהמשיכו להימכר עד אמצע שנות ה-80.
מורשת האלטייר הפכה בחלקה להגדרת המחשב האישי, עד וכולל IBM PC.
ניתן להרחבה: בלוח האם של האלטייר יכול הלקוח להוסיף, בעזרת הוספת כרטיסים, פונקציונליות חדשה.
תכונה זו הייתה חיונית לצמיחת אקו סיסטם (אף על פי שאינה מבטיחה צמיחה כזו).
לא היה מחשב אישי שלא ציית לצו הזה.
אפילו ה-PC, כשיצא ב-1981, כלל אופציה של בייסיק ב"קושחה", במספר שבבי זיכרון קריאה בלבד.
מיקרוסופט נוסדה סביב האלטייר, ומשך מספר שנים היה זה היעד היחיד או העיקרי של מוצריה.
תעשיית התוכנה למחשבים אישיים, נוסדה סביב האלטייר.
תעשיית המגזינים המוקדשים למחשבים אישיים, החלה במגזין האלטייר של רוברטס.
ביל גייטס כתב כתבות לרבים מהגליונות, וכמוהו פול אלן.
Almost Like Praying (בעברית: כמעט כמו תפילה) הוא שיר צדקה שהוקלט על ידי לין-מנואל מירנדה, ועשרות זמרים מפוארטו ריקו.
השיר יצא לאור ב-6 באוקטובר 2017, על ידי חברת התקליטים אטלנטיק רקורדס, במטרה לתמוך בפוארטו ריקו שנפגעה קשות מהוריקן מריה, שפגע בה בספטמבר 2017. כל ההכנסות שנצברו מן השיר הוענקו לניצולי ההוריקן, ולפוארטו ריקו במטרה לשקמה.
עם יציאתו נכנס השיר היישר אל פסגות מצעדי האייטונס ברחבי העולם.
בשבוע הראשון לצאתו נכנס השיר היישר אל המקום ה-20 במצעד הבילבורד הוט 100, עם 111,000 הורדות ועותקים שנמכרו, ו-5.2 מיליון השמעות באותו שבוע בלבד.
את השיר כתב לין-מנואל מירנדה בעצמו, והוא הופק על ידי מפיקים ומוזיקאים רבים שהשתתפו בשיר גם כן.
השיר הוא קומפילציה של אמנים רבים כגון ג'ניפר לופז, קמילה קאביו, גלוריה אסטפן, פאט ג'ו ומארק אנתוני.
אמנים אחרים שלקחו חלק בשיר הם: רובן להבים, פדרו קאפו, דסה, לואיס פונסי, חואן לואיס גורה, אלכס לקמוואר, ג'ון לגואיזמו, לין מנואל מירנדה, ריטה מורנו, אדניטה נזריו, ג'ואל אורטיז, אנתוני ראמוס, ג'ינה רודריגז, גילברטו סנטה רוזה, פיג'יי סין סיואלה, אנה וילפן וטומי טורס.
ההכנסות מן השיר נתרמו במלואם לתוכנית הסיוע וההשמדה של ההפדרציה ההיספנית, המיועדת לקורבנות ולניצולי ההוריקן על האי פוארטו ריקו.
את הקליפ צילמו בפוארטו ריקו, ובו ניתן לראות את כל משתתפי, כותבי ומפיקי השיר בתוך אולפן הקלטות, כשהם שרים את השיר.
בתחילת הקליפ ניתן לראות את פוארטו ריקו במלואה, ובין לבין ניתן לראות תמונות מהעבר של פוארטו ריקו.
הקליפ הועלה לערוץ היוטיוב הרשמי של אטלנטיק רקרודס, ונכון לאפריל 2020 מונה הצפיות שלו עומד על כ-10 מיליון צפיות.
"" (בעברית: "שוב לבד") הוא שיר של הזמר-יוצר האירי גילברט או'סאליבן.
השיר יצא בשנת 1972 יחד עם האלבום "Back to Front" אבל לא נכלל בו.
השיר שהה במשך שישה שבועות לא רצופים במקום הראשון במצעד הסינגלים האמריקאי בילבורד הוט 100. הוא דורג במקום השני במצעד השנתי של בילבורד לשנת 1972. ברשימת "American Top 40" של קייסי קאסם לשנות ה-70 של המאה ה-20, דורג השיר במקום החמישי ברשימת השירים הפופולריים ביותר של העשור.
עוד הגיע השיר למקום הראשון במצעד "Easy Listening" ושהה בו שישה שבועות.
הסינגל הגיע למקום השלישי במצעד הסינגלים הבריטי.
"Alone Again" הוא בלדה, שבה הזמר חושב על התאבדות אחרי שכלתו עזבה אותו במעמד החתונה.
אחר כך הוא מספר על מות הוריו.
או'סאליבן אמר שהשיר אינו אוטוביוגרפי, הוא לא הכיר היטב את אביו, שמת כשאו'סאליבן היה בן 11, ואמו הייתה בחיים כשהשיר נכתב.
בראיון סיפר או'סאליבן ש"ניל דיימונד הקליט גרסת כיסוי של השיר, ואמר שקשה לו להאמין שבחור בן 21 כתב אותו, אבל בשבילי זה היה רק עוד שיר שכתבתי".
השיר נכלל באלבום "The Very Best of Gilbert O'Sullivan" משנת 2004 שיצא בחברת התקליטים EMI.
המוזיקאי ביג ג'ים סאליבן ניגן בהקלטה המקורית את קטע הסולו בגיטרה.
מצעד (1972)מיקום שיאאוסטרליה KMR2קנדה RPM Top Singles1קנדה RPM Adult Contemporary1אירלנד (IRMA)2ניו זילנד (Listener)2 מצעד הסינגלים הבריטי (חברת המצעדים הרשמית)3ארצות הברית בילבורד הוט 1001ארצות הברית Adult Contemporary (בילבורד)1ארצות הברית Cash Box Top 1001
מצעד (1972)מיקוםאוסטרליה13קנדה6ארצות הברית36US Billboard Hot 1002US Cash Box2
משפט בנושא זכויות יוצרים נערך במחוז הדרומי של ניו יורק.
גילברט או'סאליבן תבע את הראפר Biz Markie על סימפול של השיר .
בית המשפט פסק כי סימפול ללא רשות יכול להיחשב כהפרת זכויות יוצרים.
הפסיקה שינתה את תעשיית מוזיקת היפ הופ, בכך שנדרש אישור של בעלי זכויות היוצרים כדי לסמפל שירים.
אנדי ויליאמס כלל את השיר באלבומו משנת 1972.
שירלי באסי הקליטה גרסת כיסוי של השיר באלבום "Love, Life and Feelings" ב-1976.
נינה סימון הקליטה את השיר, עם מילים אחרות על מות אביה, באלבומה "Fodder on My Wings" משנת 1982.
בשנת 2017 כללה להקת "פט שופ בויז" את השיר באלבומה "Release: Further Listening 2001-2004" בהשתתפות אלטון ג'ון.
דיאנה קרול ומייקל בובלה הקליטו את השיר לאלבום "Wallflower" בשנת 2015.
ניל דיימונד הקליט את השיר לאלבום הקאברים "Dreams" מ-2010.
Vulfmon, כינוי הסולו של ג'ק סטרטון מ-Vulfpeck, כלל באלבום הבכורה שלו מ-2022 שכותרתו "Here We Go Jack" גרסת כיסוי לשיר, הכוללת שירה של מוניקה מרטין וחליל צד של MAE.SUN.
תיקי דיין ביצעה גרסה עברית של השיר בשם "ושוב לבד" בתרגומו של אהוד מנור, שזכתה להצלחה רבה ולאזכורים בתרבות הפופולרית הישראלית.
השיר בביצועה של דיין זכה גם לחידוש בסדרה "שקופים".
השיר בגרסתו העברית, זכה לפרודיה בסדרת הילדים "אבא מטפלת" של ערוץ הטלוויזיה TeenNick.
Already Gone (בעברית: כבר נעלם) הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן הרביעי שלה, All I Ever Wanted.
השיר יצא לאור ב-11 באוגוסט 2009, על ידי חברת התקליטים תקליטי RCA, כסינגל השלישי מתוך האלבום.
השיר הגיע למקום ה-13 במצעד הבילבורד הוט 100.
השיר נכתב על ידי קלי קלרקסון ביחד עם ראיין טדר, אשר הפיק והלחין את השיר גם כן.
איגוד תעשיית ההקלטות האמריקאי העניק לשיר את תואר הפלטינה הכפולה על מכירות של למעלה משני מיליון עותקים במדינה, מה שהופך אותו לאחד משיריה הנמכרים ביותר של קלרקסון.
הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-60 מיליון צפיות.
מקוםתאריםמכירותאוסטרליה (ARIA)זהב35,000קנדה (Music Canada)זהב40,000ארצות הברית (RIAA)2,009,000
מדינהתאריך יציאהפורמטחברת תקליטיםמקורארצות הברית11 באוגוסט 2009רדיו מיינסטריםתקליטי RCAאוסטרליה21 באוגוסט 2009תקליטורסוני מיוזיקעולם7 בספטמבר 2009הורדה דיגיטליתתקליטי RCAגרמניה18 בספטמבר 2009תקליטורתקליטי RCA • סוני מיוזיק
II" הוא סינגל שהוקלט על ידי הדי ג'יי והמפיק הנורווגי אלן ווקר בשיתוף הזמרת-יוצרת האמריקאית אווה מקס.
השיר יצא לאור ב-27 בדצמבר 2019, כסינגל מתוך האלבום World of Walker, על ידי חברת התקליטים סוני מיוזיק אנטרטיינמנט.
זהו סינגל המשך לסינגל הקודם של ווקר "Alone", שיצא ב-2016.
ווקר העלה לערוץ היוטיוב שלו את האודיו המלא של השיר.
כמו כן, בחורה אשר גונבת אספנות אומנות.
Almost Home (בעברית: כמעט בבית) הוא סינגל שהוקלט על ידי הזמרת-יוצרת האמריקאית מריה קארי.
השיר יצא לאור ב-19 בפברואר 2013, על ידי חברות התקליטים וולט דיסני רקורדס ואיילנד רקורדס, כשיר הנושא של סרט הקולנוע "ארץ אוז".
השיר הגיע למקום השני במצעד השירים שבוולוניה.
השיר נכתב על ידי מריה קארי, סימון פורטר, ג'סטין גריי, לינדזי ריי, טור אריק הרמנסן ומייקל אריקסן, הולחן על ידי קארי והופק על ידי קארי וסטארגייט.
איגוד תעשיית ההקלטות הוונצואלי העניק לשיר את תואר הזהב, על מכירות של למעלה מ-5,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.3 מיליון השמעות.
שנהפרסקטגוריהתוצאהמקור2013האגודה למבקרי קולנוע בג'ורג'יההשיר המקורי הטוב ביותרפרס מוזיקת העולםקליפ השנה
הווידאו קליפ הרשמי של השיר בוים על ידי דייוויד לה-שאפל, שביים לקארי את הקליפ ללהיטה "Loverboy", שנכלל בפסקול הסרט "כל מה שנוצץ".
מדינהתאריך יציאהפורמטחברת תקליטיםמקורעולם19 בפברואר 2013הזרמת מוזיקה • הורדה דיגיטליתאיילנד • יוניברסלאוסטרליה20 בפברואר 2013רדיו שירים עכשווייםאיטליה1 במרץ 2013יוניברס
Alphabet Boy הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .
השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.
עם יציאתו נכנס השיר אל המקום ה-24 במצעד השירים מתחת להוט 100.
השיר נכתב על ידי מלאני מרטינז וקינטיקה & וואן לאב והופק על ידי קינטיקה & וואן לאב, אשר הפיקו לה את "Dollhouse", ו-"Carousel".
בשנת 2018, יצא השיר "Alphabet Bitch", של CRYB4BY, בו יש שימוש בשיר הזה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.
אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.
הווידאו קליפ הרשמי של השיר הועלה לערוץ היוטיוב של מלאני מרטינז ב-2 ביוני 2016, תוך שצבר למעלה מ-123 מיליון צפיות.
האודיו הרשמי של השיר צבר למעלה מ-18 מיליון צפיות.
Alma Caribeña (בעברית: נשמה קריבית) (נכתב גם כ-Alma Caribeña ~ Caribbean Soul) הוא אלבומה ה-9 ואלבומה השלישי בספרדית של הזמרת גלוריה אסטפן, אשר יצא ב-23 במאי 2000 על ידי אפיק רקורדס.
האלבום זיכה את אסטפן בפרס הגראמי השלישי שלה בקטגוריית: "האלבום הטרופי המסורתי הטוב ביותר".
בנוסף הקליפ לשיר "No Me Dejes de Querer" זיכה את אסטפן ואת בעלה אשר ביים את הקליפ בפרס גראמי לטיני בקטגוריית "הקליפ הטוב ביותר".
בנוסף האלבום גם זכה בפרס בילבורד לטיני בקטגוריית "האלבום הטרופי/סלסה הטוב ביותר".
האלבום מכר מיליון וחצי עותקים בכל העולם.
בארצות הברית מכר כשליש מהם ובכך היה זכאי למעמד אלבום זהב.
גם בספרד האלבום זכה להצלחה כאשר הגיע למעמד פלטינה כפולה ובארגנטינה ששם הגיע למעמד פלטינה.
במצעד האלבומים הלטיני של בילבורד האלבום דורג במקום הראשון.
Almas del Silencio הוא אלבום האולפן השביעי של הזמר הפוארטו ריקני ריקי מרטין.
האלבום יצא לאור ב-20 במאי 2003 דרך חברות התקליטים Sony Discos וקולומביה רקורדס.
אלבום זה הוא האלבום הראשון של מרטין בשפה הספרדית מאז אלבומו Vuelve משנת 1998.
האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.
עד נובמבר 2006 מכר מעל למיליון עותקים ברחבי העולם.
Alone (בעברית: לבד) הוא שיר של המפיק המוזיקלי והדיג'יי הנורווגי אלן ווקר.
בשיתוף פעולה עם הזמרת השוודית נוני באו, הוא הופץ באופן מסחרי להורדה דיגיטלית ב-2 בדצמבר 2016 ב-27 בדצמבר 2019 יצא לאקרנים חלק שני, בשיתוף פעולה עם אווה מקס "Alone, Pt.
בהודעה לעיתונות ב-2 בדצמבר אמר ווקר: "מבחינתי Alone עוסק בלכידות".
שיר שמשבח את התחושה והנוחות של סולידריות.
כשהתחלתי ליצור מוזיקה מעולם לא עמד להיות שום דבר מסוים, אלא ליצור משהו עבור אחרים שיוכלו ליהנות איתי.
מה שחוויתי על ידי יצירת מוזיקה ושיתוף אותה עם [אחרים] מדהים."
ב-2 בדצמבר 2016 פורסם בערוץ היוטיוב של ווקר וידאו קליפ לשיר.
ב-15 בינואר 2019 בשעה 23:00 (שעון לונדון), הוא הגיע למיליארד צפיות.
הקליפ בוחן נושאים של להיות לבד אך מתפתח במהירות למה שנראה כמאמץ קבוצתי של מעריצים של ווקר להיפגש יחדיו.
רוב הסרטון צולם בנורווגיה, תוך התמקדות בעיר הולדתו של ווקר ברגן, וכלל צילומים פנורמיים של אטרקציות תיירותיות סמוכות כמו אולריקן וטרולטונגה באודדה.
חלקים מסוימים צולמו גם במקומות בולטים באירופה, כולל ברלין, לונדון ופריז.
בקשר להפצת הסינגל הרשמי השלישי שלו, הוא הקליט את הקליפ בהר אולריקן באמצע אוקטובר.
לשם כך, הוא חיפש והשתמש במעל 100 אזרחי ברגן לתפקידים עליים בהפקה, שנעשתה על ידי חברת ההפקה השוודית Bror Bror.
ב-10 בפברואר 2017 פרסם אלן ווקר גרסה אקוסטית של "Alone", בשם "(Alone (Restrung", שנה בדיוק לאחר שפרסם את "(Faded (Restrung".
סרטון לירי רשמי של "Restrung" פורסם ב-16 בפברואר.
"Almost Is Never Enough" (בעברית: "כמעט אף פעם לא מספיק") הוא סינגל של הזמרת האמריקאית אריאנה גרנדה, בשיתוף עם הזמר ניית'ן סייקס (חבר להקת הוונטד), שיצא לאור ב-19 באוגוסט 2013. השיר יצא כסינגל שיווקי מתוך אלבום הבכורה של גרנדה, Yours Truly, ובמקביל נכלל בפסקול הסרט "בני הנפילים: עיר של עצמות".
זוהי בלדת פסנתר המושפעת מסגנון ה-R&B והנשמה, אשר זכתה לשבחים ממבקרים על היכולות הווקאליות שהופגנו בה ועל הכימיה בין השניים, ואף הושוותה ליצירות מוקדמות של מריה קארי.
השיר יצא לאור ב-19 באוגוסט 2013, כחלק ממסע הקידום לאלבום הבכורה של גרנדה, Yours Truly, ובמקביל כחלק מפסקול הסרט "בני הנפילים: עיר של עצמות".
השיר שוחרר בתקופה בה גרנדה ביססה את מעמדה כזמרת סולו וביצעה מעבר מתדמית כוכבת הנוער בערוץ ניקלודיאון (בסדרות "ויקטוריוס" ו"סאם וקאט") לעבר קריירה מוזיקלית בוגרת יותר, המושפעת מ-R&B ונשמה של שנות ה-90.
במקור, השיר הוקלט על ידי גרנדה כבלדת סולו, מתוך רצון להוסיף בלדה נוספת לרשימת השירים באלבומה הראשון.
המעבר לדואט לא היה מתוכנן מראש על ידי גרנדה; המנהל שלה באותה עת, סקוטר ברון (שניהל גם את להקת הוונטד בה היה חבר ניית'ן סייקס), יזם את שיתוף הפעולה.
ברון שלח לגרנדה במייל את הגרסה החדשה עם קולותיו של סייקס והפתיע אותה.
גרנדה ציינה כי כששמעה את התוצאה חשבה שהיא "מושלמת".
גרסה מקדימה של השיר נחשפה ביולי 2013, מה שיצר ציפייה בקרב המעריצים לגרסת האולפן המלאה.
"Almost Is Never Enough" מאופיין כשיר נשמה ו-R&B המושפע מסגנון הפופ וה-R&B של שנות ה-90. השיר נחשב לאחת הבלדות הבולטות באלבום שמתואר כאלבום רטרו המשלב אלמנטים של מוזיקת דו-וופ ורית'ם אנד בלוז.
השיר הוא בלדה המונעת על ידי פסנתר, המשמש ככלי הנגינה הדומיננטי ביצירה.
ההפקה המוזיקלית תוארה כ"מתוחכמת" ונקייה, תוך שהיא נמנעת מעומס אינסטרומנטלי ומאפשרת לקולות הזמרים לעמוד במרכז.
מבנה השיר הוא דואט קלאסי, המשלב בתים המושרים בנפרד על ידי גרנדה וסייקס, והרמוניות משותפות בפזמון ובקטעי הסיום.
השיר מבליט את היכולות הווקאליות של שני המבצעים ומדגיש את המנעד הרחב של גרנדה, אשר הושוותה לא אחת למריה קארי בשל שליטתה בטכניקות שירה (כגון מליסמות) ובשימוש ברגיסטר השריקה.
עבור סייקס, השיר סימן חזרה לפעילות מלאה לאחר שעבר ניתוח במיתרי הקול.
מבחינה לירית, השיר עוסק בתחושת ההחמצה והתסכול הנלווים למערכת יחסים רומנטית שכמעט והתממשה, אך לא הגיעה לכדי מיצוי מלא.
המסר העיקרי של השיר הוא שקרבה חלקית או "כמעט" אהבה אינם מספקים, ושחוסר תקשורת או הסתרת רגשות יכולים להוביל לפרידה ולמרחק בין שני אנשים שנועדו להיות יחד.
השיר מבטא חרטה על כך שהצדדים לא היו כנים לגבי רגשותיהם בזמן אמת, מה שהוביל לכך שהם נותרו בנפרד.
השיר יצא לאור באופן רשמי ב-19 באוגוסט 2013. הוא הופץ כסינגל שיווקי שנועד לקדם שני פרויקטים במקביל: אלבום הבכורה של גרנדה, Yours Truly, שיצא ב-3 בספטמבר 2013, ופסקול הסרט "בני הנפילים: עיר של עצמות", אשר יצא יום לאחר צאת הסינגל, ב-20 באוגוסט 2013.
אסטרטגיית הקידום של השיר שילבה חשיפה ברשתות החברתיות, הופעות חיות וקידום חוצה-פלטפורמות עם הסרט "בני הנפילים".
גרסה מקדימה של השיר נחשפה לציבור כבר בחודש יולי 2013, כחודש לפני שחרורו הרשמי, מה שיצר ציפייה בקרב המעריצים לגרסת האולפן המלאה.
גרנדה וסייקס ביצעו את השיר בהופעה חיה בפעם הראשונה ב-10 באוגוסט 2013 באטלנטה.
הופעה זו התקיימה במסגרת סיבוב ההופעות של ג'סטין ביבר, "Believe Tour", בו שימשה גרנדה כמופע החימום.
ביום שחרור הקליפ, הופיעו השניים בתוכנית הבוקר האמריקאית הפופולרית "Live!
הקליפ בוים על ידי צוות ההפקה והבימוי The Young Astronauts (שביימו עבור גרנדה גם את הקליפ לשיר "Right There").
הקליפ שוחרר באופן רשמי ב-19 באוגוסט 2013.
הקליפ מציג קונספט פשוט המתמקד בתהליך היצירה ובכימיה בין המבצעים.
רוב הקליפ מתרחש בתוך אולפן הקלטות, שם נראים גרנדה וסייקס שרים את הבלדה ברגש מול המיקרופונים, עובדים על המיקס בקונסולה, ויושבים יחד על ספה.
כחלק מקידום הסרט "בני הנפילים: עיר של עצמות", הקליפ שזור בקטעים מתוך הסרט, המציגים את השחקנים לילי קולינס וג'יימי קמפבל באוור, ובכך קושר את הדרמה הרומנטית של השיר לעלילת הסרט.
השיר זכה לשבחים רבים מצד מבקרי המוזיקה, אשר ציינו לטובה את היכולות הווקאליות של גרנדה וסייקס, את ההפקה המינימליסטית והבוגרת, ואת החזרה לסגנון ה-R&B הקלאסי.
מבקרים רבים ראו בשיר את אחת נקודות השיא באלבום Yours Truly.
באתר Entertainment Focus תואר השיר כ"אחת הרצועות הבולטות באלבום", וצוין כי זוהי "בלדת פסנתר המציגה את היכולות הקוליות של גרנדה בצורתן הפשוטה ביותר", כשהתוצאה הסופית הוגדרה כ"פשוט מדהימה".
במגזין פיפל (בסקירה רטרוספקטיבית של אלבומיה) נכתב כי בלדות כמו שיר זה הן "ההדגמה הטהורה ביותר ליכולת הטבעית של גרנדה לשיר בעוצמה".
גם ב-Pride Source שיבחו את השיר כבלדה "מעודנת" בעלת צליל "מתוחכם ומופק היטב", והגדירו אותו כרגע שיא מובהק באלבום.
המבקרים במגזין "בילבורד" החמיאו לשני הזמרים על כך ש"התעלו לגודל המעמד", ותיארו את השיר כבלדה "הפורטת על נימי הנשמה".
בביקורת אף נכתב כי הביצוע של סייקס מעורר תהייה אם השיר מהווה הקדמה לקריירת סולו משלו.
באתר PopCrush השוו את הסגנון לימים שבהם מריה קארי ולהקת Boyz II Men שלטו במצעדים, וציינו כי עבור סייקס, הביצוע הוא הוכחה להחלמתו המלאה מניתוח במיתרי הקול, כשהוא מסומן כ"כוכב האמיתי של הרצועה".
לצד השבחים, היו שסברו כי הפער הווקאלי בין השניים ניכר.
בבלוג המוזיקה Soul In Stereo נכתב כי אין שיר באלבום המציג את קולה של גרנדה טוב יותר, כשהיא נשמעת "עדינה ומבוקרת יותר מאמנים המבוגרים ממנה בעשור".
עם זאת, המבקר טען כי גרנדה "מאפילה לחלוטין" על סייקס בשיר זה וכי הוא "פשוט לא מצליח לעמוד בקצב שלה".
Alte Kameraden, מגרמנית (מילולית: "חברים ותיקים") הוא מארש גרמני מפורסם אשר משמש גם כהמנונו הרשמי של בית הספק לקצינים של חיל האוויר הצ'יליאני.
Alte Kameraden הוא מארש אשר נכתב בסביבות 1889 באולם, גרמניה, על ידי המלחין הצבאי קארל טייקה.
טייקה כתב קטעים רבים ללהקת הצעדה של הגדוד המלך קארל מס.
123. כשהביא את הטיוטה הראשונית של היצירה, אמר לו הקאפלמייסטר אולטה בפשטות: "יש לנו מספיק צעדות מוזיקליות, זרקו את זה לתנור!".
פרשה זו הובילה לעזיבתו של טייקה את הגדוד, בעוזבו, כינה טייקה את היצירה אז בשם: Alte Kameraden.
מו"ל רכש ממנו את השיר תמורת 25 מארקים מזהב.
בשנת 1895 היצירה הוצגה לראשונה על ידי פריץ קולר.
בהמשך הפך Alte Kameraden לאחד המארשים הפופולרים ביותר בעולם.
הוא הושמע בשנת 1937 בטקס ההכתרה של מלך אנגליה, ג'ורג' השישי.
את הצעדה ניתן גם כן לשמוע בסרט המלאך הכחול (Der blaue Engel).
+ טקסט הכיתוב עברית גרמנית ידידים ותיקים צועדים על ארץ,
בין אם בצורך או סכנה.
תמיד שומרים הם על כך.
במהלך ההתקפה הדברים מתרחשים במהירות,
הניצחון יביא לנו תהילה וכבוד.
בואו, חברים, הבה נטענה מחדש,
השתלט הגדוד על רבעים מהכפר השכן,
ובפונדק פיטפטנו עם הבנות ובתו של בעל הבית.
מחר, מי יודע כמה רחוק יהיה גדוד מפה.
ידידים, הפרידה הזו היא מנת חלקינו
אז קחו את הכוס ואנו צועקים "לחיים!".
יין ישן מזכיר לנו את איתן הנעורים,
כיוון שטעם היין הינו כטעם סם החיים.
גם אם אנו זקנים, לבנו נשאר צעיר,
זוכר את שהיינו ואת שעברנו.
בין אם בשמחה, בין אם במצוקה,
אנו נשארים נאמנים עד המוות.
גם אם אנו זקנים, הלב נשאר צעיר,
AlphaZero היא תוכנת מחשב שפותחה על ידי חברת המחקר הבריטית DeepMind, המתמחה בבינה מלאכותית, במטרה להגיע לרמות חשיבה גבוהות במיוחד במשחקי שחמט, שוגי וגו.
האלגוריתם של AlphaZero מבוסס על גישה דומה לזו של AlphaGo Zero.
ב-5 בדצמבר 2017 הציגה החברה את AlphaZero, שהצליחה תוך 24 שעות בלבד של אימון עצמי להגיע לרמת משחק על-אנושית בשלושת המשחקים.
היא גברה על תוכנות מהחזקות בעולם באותם זמנים – stockfish בשחמט, Elmo בשוגי, וגרסה מתקדמת של AlphaGo Zero בגו.
בכל המקרים נעשה שימוש במעבדי TPU – יחידות עיבוד טנזורים ייעודיות שפותחו על ידי גוגל.
היא הוכשרה באמצעות משחק עצמי בלבד, ללא גישה מוקדמת לספרי פתיחות או לשולחנות סיום.
לצורך ההכשרה השתמשו החוקרים במקביל ב-5,000 מעבדי TPU מהדור הראשון ליצירת המשחקים, וב-64 מעבדים מהדור השני לצורך אימון רשתות נוירונים.
לאחר ארבע שעות בלבד של אימון, העריכו החוקרים כי רמתה של AlphaZero בשחמט גבוהה מזו של Stockfish 8; לאחר תשע שעות אימון, נערך טורניר של 100 משחקים מול Stockfish 8, שבו ניצחה AlphaZero 28 פעמים, סיימה 72 פעמים בתיקו – ולא הפסידה כלל.
התוכנה המאומנת הריצה את האלגוריתם שלה על מכונה אחת בלבד, שהכילה ארבעה מעבדי TPU.
המאמר המדעי של DeepMind אודות AlphaZero פורסם בכתב העת "Science" ב-7 בדצמבר 2018. בשנת 2019 פרסמה החברה מאמר נוסף שבו הוצג אלגוריתם מתקדם בשם MuZero, המסוגל להכליל את עקרונות AlphaZero גם למשחקים שבהם כללי המשחק אינם ידועים מראש, בהם משחקי לוח וגם משחקי וידאו ממשפחת אטארי.
AlphaGo היא תוכנת מחשב, שמשחקת במשחק הקופסה Go.
התוכנה פותחה על ידי חברת DeepMind Technologies, שבהמשך נרכשה על ידי חברת חברת גוגל.
פיתוח התוכנה החל בשנת 2014. מאז יוצרו מספר גרסאות של התוכנה, בין היתר כאלו שהתחרו מול שחקני Go מקצועיים.
למשל גרסה בשם Master שזכתה להצלחה רבה .
לאחר שפרש ממשחק תחרותי, AlphaGo Master הוחלף על ידי גרסה חזקה יותר המכונה AlphaGo Zero אשר הייתה אוטודידקטית לחלוטין – כלומר למדה לשחק מבלי ניתוח של משחקים אנושיים.
AlphaGo Zero הוחלפה מאוחר יותר בתוכנת AlphaZero, ששיחקה משחקים נוספים מלבד Go, כולל שחמט ושוגי.
בשנת 2019 יצאה גרסה מתקדמת יותר בשם MuZero שביכולתה ללמוד לשחק באותם משחקים מבלי לדעת מראש את כללי המשחק.
AlphaGo משתמשת באלגוריתם חיפוש מונטה קרלו בעצים על מנת למצוא את מהלכיה על סמך ידע שנרכש בעבר תוך שימוש בלמידת מכונה שנשענת על רשת עצבית מלאכותית.
הרשת העצבית מאומנת לזהות את המהלכים הטובים ביותר ואת אחוזי הזכייה של המהלכים הללו.
רשת עצבית זו משפרת את יעילות החיפוש בעץ, וכתוצאה מכך בחירת מהלכים נעשית טובה יותר מאיטרציה לאיטרציה.
באוקטובר 2015, תוכנת AlphaGo התחרתה מול שחקן ה-Go פאן חוי וניצחה.
בכך הפכה התוכנה לראשונה שהצליחה לנצח שחקן Go מקצועי ללא פיצוי ועל לוח משחק מלא בגודל 19 על 19. במרץ 2016, התוכנית ניצחה את שחקן ה-Go המקצועי לי סידול בתחרות שכללה חמישה משחקים בתוצאה של 1–4. בכך הפכה התוכנה לראשונה שהצליחה לנצח שחקן Go בדרגת דאן 9 ללא פיצוי.
על ניצחון זה צולם סרט בשם AlphaGo.
ב-22 בדצמבר 2016, הניצחון של AlphaGo נבחר על ידי Science כאחת מפריצות השנה.
במאי של 2017, הגרסה AlphaGo Master ניצחה עם תוצאה של 1–2 את השחקן קה גיי שנכון לקיום המשחק דורג ראשון בעולם.
בעקבות ניצחון זה העניקה התאחדות הגו הסינית לתוכנה דרגת דאן 9. לאחר הניצחון על קה גיי, הושקה AlphaGo Zero שלומדת לשחק באופן אוטודידקטי.
AlphaGo Zero השיג ניצחון 100–0 מול גרסת ה-Master.
יורשו של AlphaGo Zero בשם AlphaZero נתפס נכון לשנת 2019 כשחקן בעל הדירוג הגבוה ביותר ב-Go ואולי גם בשחמט.
Go הוא משחק בעל כמות המשכים אפשריים גדולה מאוד אחרי כל מהלך.
עובדה זו מקשה מאוד על המחשבים ללמוד את המשחק על ידי מתודות למידת המכונה המוכרות כמו גיזום אלפא-ביתא ושיטת היוריסטיקה.
בשנת 1997 DeepBlue, מחשב של יבמ, ניצח את אלוף העולם בשחמט, גארי קספרוב.
כמעט שנתיים לאחר מכן, תוכנות המחשב החזקות ביותר ששיחקו Go הגיעו רק לרמה חובבנית (דאן 5 ומטה) ועדיין לא יכלו לנצח שחקני Go מקצועיים ללא פיצוי בתחילת המשחק.
בשנת 2012, התוכנה Zen הצליחה לנצח פעמיים את מאסאקי טאקאמיה שדירוגו היה דאן 9. עם זאת ניצחון זה הושג עם פיצוי של 4–5 אבנים לטובת התוכנה.
בשנת 2013 התוכנה Crazy Stone ניצחה את יושיאו לשידא שהיה בעל דאן 9. גם במקרה זה הניצחון הושג עם פיצוי של 4 אבנים לטובת התוכנה.
באוקטובר של שנת 2015, הגרסה הקיימת של AlphaGo ניצחה 0–5 את אלוף אירופה, פאן חוי (Fan Hui).
דירוגו נכון לזמן המשחק היה דאן 2 (מתוך 9).
זאת הייתה הפעם הראשונה בה תוכנת מחשב ניצחה שחקן Go מקצועי על לוח משחק מלא וללא פיצוי לטובת התוכנה.
פרסום תוצאות המשחק התרחש רק בינואר 2016, במקביל לפרסום מאמר בכתב העת המדעי Nature המתאר את אלגוריתם הלמידה בו השתמשה התוכנה.
בשנת 2016, בתאריכים 9, 10, 12, 13 ו-15 במרץ, במלון ארבע העונות בסיאול, נערכו חמישה משחקים בין AlphaGo לבין שחקן ה-Go הדרום קוראני המקצועי לי סידול.
נכון לזמן התחרות דירוגו היה דאן 9 (מתוך 9).
המשחקים שודרו בשידור חי בכלי תקשורת רבים.
AlphaGo ניצחה את לי בארבעה מתוך חמשת המשחקים: בשלושת המשחקים הראשונים ובמשחק החמישי.
במשחק הרביעי הצליח לי לגבור על AlphaGo.
המשחק היחיד בו ניצח לי הפך אותו לאדם היחיד בעולם שניצח אי-פעם את AlphaGo מתוך כל 74 משחקיה הרשמיים.
AlphaGo רצה על גבי הענן של גוגל תוך שימוש בשרתים הממוקמים בארצות הברית.
המשחק עשה שימוש בחוקים סיניים עם 7.5 נקודות קומי , ולכל צד היו שעתיים של חשיבה בתוספת שלוש תקופות ביויומי של 60 שניות.
הגרסה של AlphaGo ששיחקה נגד לי השתמשה בכמות מחשוב דומה כמו שהייתה בשימוש במשחק מול פאן חוי.
AlphaGo לא אומנה באופן ספציפי לנצח את לי (כלומר לא אומנה ספציפית נגד סגנון המשחק של לי), אלא אומנה באופן כללי, ללא מטרה ספציפית לנצח אדם ספציפי.
הפרס בתחרות היה מיליון דולר.
מכיוון ש-AlphaGo זכתה בארבעה מתוך חמשת המשחקים בסדרה, הפרס נתרם לעמותות, כולל יוניסף.
לי קיבל 150 אלף דולר על השתתפות בכל חמשת המשחקים ותוספת של 20 אלף דולר עבור זכייתו במשחק 4.
ביוני 2016, בכנס שהתקיים באחת האוניברסיטאות בהולנד, חשף אג'ה הואנג, חבר בצוות DeepMind, כי הם זיהו ותיקנו את נקודת התורפה של AlphaGo שגרמה לתוכנה להפסיד ללי במהלך המשחק הרביעי ביניהם.
ב־29 בדצמבר 2016, חשבון חדש בשרת תיג'ים בשם "מגיסטר" (שהוצג כ 'מגיסט' בגרסה הסינית של השרת) מדרום קוריאה החל לשחק משחקים עם שחקנים מקצועיים.
החשבון שינה את שמו ל-"Master" ב־30 בדצמבר, ואז עברה לשרת FoxGo ב-1 בינואר 2017. ב-4 בינואר אישרה DeepMind כי "Magister" ו-"Master" הם חשבונות בהם משחקת הגרסה המעודכנת של AlphaGo, הנקראת AlphaGo Master.
החל מה - 5 בינואר 2017, AlphaGo Master קבע שיא של 60 ניצחונות ו-0 הפסדים, כולל שלושה ניצחונות על השחקן בעל הדירוג הגבוה ביותר נכון לזמן המשחק, קה גיי.
לאחר שנודע על ההפסדים של גיי לתוכנת המאסטר, שחקן ה-Go גו לי הציע סכום של 100,000 יואן (14,400 דולר) לשחקן האנושי הראשון שיכול להביס את מאסטר.
במהלך שישים המשחקים ברשת, המאסטר שיחק בקצב של 10 משחקים ביום.
רבים חשדו במהרה שמדובר בשחקן AI בגלל מנוחה מועטה בין המשחקים.
יריביו כללו אלופי עולם רבים.
כל 60 המשחקים פרט לאחד היו משחקים מהירים עם שלושה ביויומיים באורך 20 או 30 שניות.
המאסטר הציע להאריך את הביויומי לדקה כאשר שיחק עם ני ווייפינג בהתחשב בגילו.
לאחר שניצח במשחקו ה-59, מאסטר חשף את עצמו בחדר הצ'אט.
לאחר השלמת המשחקים הללו, מייסד שותף של Google DeepMind, דמיס הסביס, אמר: "אנו מצפים לשחק בהמשך כמה משחקים רשמיים באורך מלא בשיתוף ארגוני Go ומומחים".
מומחי Go התרשמו מביצועי התוכנית וסגנון המשחק הלא אנושי שלה; קה גיי הצהיר כי "אחרי שהאנושות השקיעה אלפי שנים בשיפור הטקטיקה שלה, מחשבים אומרים לנו שבני אדם טועים לחלוטין ...
הייתי מרחיק לכת ואומר שאף בן אדם לא נגע בקצה האמת של Go".
בתחרות הגו שנערכה בווז'ן במאי 2017, AlphaGo Master שיחק שלושה משחקים עם קה גיי (Ke Jie), השחקן המדורג במקום הראשון בעולם, כמו גם שני משחקים עם כמה שחקנים מקצועיים מובילים: משחק נגד זוג שחקנים ומשחק נגד צוות של חמישה שחקנים אנושיים.
Google DeepMind הציעה פרס של 1.5 מיליון דולר לזוכה בטורניר שלושת המשחקים בין Ke Jie ו-Master בעוד שהצד המפסיד יקבל 300,000 דולר.
מאסטר ניצח את שלושת המשחקים נגד Ke Jie, ולאחריהם הוענקה דרגת דאן 9 (הדרגה הגבוה ביותר ב-Go) מקצועי על ידי התאחדות הגו הסינית ל-AlphaGo.
לאחר שניצחה את שלושת המשחקים שלה מול Ke Jie, שחקן ה-Go העולמי המדורג ביותר, הוכרז כי AlphaGo פורש, ו-DeepMind פרקה את הצוות שעבד על המשחק כדי להתמקד במחקר AI בתחומים אחרים.
עם זאת, לאחר הפסגה פרסם צוות DeepMind כ-50 משחקי AlphaGo נגד עצמו באורך מלא, כמתנה לקהילת שחקני ה-Go.
ב-19 באוקטובר 2017 הצוות של AlphaGo פרסם מאמר בכתב העת Nature, בו הציג את AlphaGo Zero, גרסה ללא נתונים אנושיים וחזקה יותר מכל גרסה קודמת שמנצחת אלוף אנושי.
בכך שהיא שיחקה משחקים נגד עצמה, AlphaGo Zero עלתה על כוחה של AlphaGo Lee תוך שלושה ימים בכך שניצח 100 מתוך 100 משחקים, הגיעה לרמה של מאסטר בגו תוך 21 יום, וניצחה את כל הגרסאות הישנות תוך 40 יום.
במאמר שפורסם ב-arXiv ב-5 בדצמבר 2017, טען צוות DeepMind כי היא הכליל את גישתו של AlphaGo Zero לאלגוריתם יחיד של AlphaZero, שהשיג תוך 24 שעות רמה של משחק על אנושי במשחקי השחמט, השוגי ו-Go על ידי ניצחון על התוכנות המובילות בתחומיהן Stockfish, Elmo, ו-AlphaGo Zero.
ב־11 בדצמבר 2017, פרסם צוות DeepMind כלי להוראת גו שמבוסס על AlphaGo באתר האינטרנט שלה.
הכלי מציג ללומדים את הסתברות הניצחון שמייצג על מהלך במשחק כפי שחושב על ידי AlphaGo Master.
כלי ההוראה אוסף 6,000 מהלכי Go מ-230,000 משחקים אנושיים שכל אחד מהם נותח עם 10,000,000 סימולציות על ידי AlphaGo Master.
רבים מהמהלכים כוללים הצעות למהלך אנושי.
גרסה מוקדמת של AlphaGo נבדקה על חומרה עם מספר שונה של מעבדים ו-GPUs, הפועלים במצב אסינכרוני או מבוזר.
שתי שניות של זמן חשיבה ניתנו לכל מהלך.
ציוני מד-כושר (דירוגי Elo) המתקבלים מפורטים להלן.
כצפוי, במשחקים בהם יש יותר זמן לכל שחקן, משיגה התוכנה דירוגים גבוהים יותר.
במאי 2016 חשפה גוגל חומרה קניינית משלה המכונה "יחידות עיבוד טנזור" או TPU.
לפי הפרסום, רכיבים אלה כבר יושמו לשימוש במספר פרויקטים פנימיים בגוגל, כולל המשחק AlphaGo נגד לי סידול.
בפסגת העתיד של Go במאי 2017, DeepMind חשפה כי הגרסה של AlphaGo ששימשה בפסגה זו הייתה AlphaGo Master, וגילתה שהיא מדדה את חוזק הגרסאות השונות של התוכנה.
AlphaGo Lee, הגרסה המשמשת נגד Lee, יכולה לנצח את AlphaGo Fan, הגרסה ששימשה במשחקים נגד פן חוי.
החל משנת 2016, האלגוריתם של AlphaGo משתמש בשילוב של טכניקות למידת מכונה וחיפוש עצים, בשילוב אימונים נרחבים, הן ממשחק אנושי והן ממחשב.
היא משתמשת בחיפוש עצים בשיטת מונטה קרלו, המונחית על ידי "רשת ערכים" ו"רשת מדיניות", שניהם מיושמים באמצעות טכנולוגיית רשת עצבית עמוקה.
כמות מוגבלת של עיבוד מקדים של זיהוי תכונות ספציפיות למשחק (למשל, כדי להדגיש אם מהלך תואם לתבנית nakade) מוחל על הקלט לפני שהוא נשלח לרשתות העצביות.
הרשתות העצביות של המערכת הושקו בתחילה על בסיס מומחיות משחק אנושית.
בתחילה הוכשרה AlphaGo לחקות משחק אנושי על ידי ניסיון להתאים למהלכים של שחקנים מומחים ממשחקים היסטוריים מוקלטים, תוך שימוש במאגר של כ-30 מיליון מהלכים.
לאחר שהגיעה לרמה מסוימת של יכולת, היא הוכשרה בהמשך לשחק מספר רב של משחקים מול עצמה, תוך שימוש בלמידת חיזוק לשיפור המשחק שלה.
כדי להימנע מבזבוז זמנו של היריב "מטעמי כבוד", התוכנה מתוכנתת להיכנע אם הערכת ההסתברות שלה לזכות נופלת מתחת לסף מסוים; למשחק נגד לי, סף הכניעה נקבע להסתברות ניצחון של 20%.
טובי מאנינג, שופט המשחק של AlphaGo vs.
Fan Hui, תיאר את סגנון המשחק של התוכנה כ"שמרני".
סגנון המשחק של AlphaGo תומך באופן מובהק בהסתברות גדולה יותר לזכות בפחות נקודות לעומת בהסתברות נמוכה יותר לזכות בנקודות רבות יותר.
האסטרטגיה שלה למקסם את הסיכוי שלה לזכות נבדלת ממה שהשחקנים האנושיים נוטים לעשות שהוא למקסם את הרווחים הטריטוריאליים, ומסבירה כמה מהמהלכים המוזרים למראה.
גישה זו מובילה למהלכי פתיחה רבים שמעולם או לעיתים רחוקות נעשו על ידי בני אדם, תוך הימנעות מוחלטת ממהלכי פתיחה רבים מהשורה השנייה ששחקנים אנושיים אוהבים לבצע.
התוכנה נוטה להשתמש shoulder hits, במיוחד אם היריב מרוכז יתר על המידה.
הניצחון של AlphaGo במרץ 2016 היה אבן דרך מרכזית במחקר הבינה המלאכותית.
לפני כן, Go נחשב כבעיה קשה בלמידת מכונה שהייתה צפויה להיות מחוץ להישג יד לטכנולוגיה של אז.
רוב המומחים חשבו שתוכנית Go חזקה כמו AlphaGo נמצאת במרחק של חמש שנים לפחות; חלק מהמומחים חשבו שייקח לפחות עשור נוסף עד שהמחשבים ינצחו את אלופי הגו.
רוב הצופים בתחילת המשחקים ב-2016 ציפו כי לי ינצח את AlphaGo.
עם משחקים כמו דמקה (ש"נפתרה" על ידי הצוות שפיתח את צ'ינוק), שחמט, וכעת גם גו בהם מחשבים הפכו בלתי מנוצחים, ניצחונות במשחקי לוח פופולריים כבר לא יכולים לשמש אבני דרך מרכזיות לבינה מלאכותית באופן שבו היו בעבר.
מוריי קמפבל, מהיוצרים של Deep Blue כינה את הניצחון של AlphaGo "סוף עידן ...
משחקי לוח הם פחות או יותר פתורים וזה הזמן לעבור הלאה."
בהשוואה ל-Deep Blue או Watson, האלגוריתמים הבסיסיים של AlphaGo הם כלליים יותר ועשויים להוות עדות לכך שהקהילה המדעית מתקדמת לעבר בינה מלאכותית כללית.
יש פרשנים שמאמינים כי הניצחון של AlphaGo מהווה הזדמנות טובה לחברה להתכונן להשפעה עתידית אפשרית של מכונות בעלות אינטליגנציה כללית.
כפי שציין היזם גיא סוטר, AlphaGo יודעת רק לשחק ב-Go ואינה מחזיקה באינטליגנציה למטרות כלליות; "[זה] לא יכול פשוט להתעורר בוקר אחד ולהחליט שזה רוצה ללמוד להשתמש בנשק חם.
חוקר ה-AI סטיוארט ראסל אמר כי מערכות בינה מלאכותית כמו AlphaGo התקדמו מהר יותר והפכו לחזקות מהצפוי, ולכן אנחנו צריכים לפתח שיטות להבטיח שהם "יישארו תחת שליטה אנושית".
מספר חוקרים, כמו סטיבן הוקינג, הזהירו (במאי 2015 לפני המשחקים) כי חלק מהבינה המלאכותית המשפרת את עצמה עשויה להשיג אינטליגנציה כללית, ולהוביל להשתלטות בלתי צפויה של AI;חוקרים אחרים לא מסכימים: מומחה ה-AI, ז'אן גבריאל גנסקיה, סבור ש"דברים כמו 'שכל ישר' ...
אולי לעולם לא יינתנו לשחזור [אצל מכונות]", ואומר "אני לא מבין למה לדבר על פחדים.
להפך, זה מעלה תקווה בתחומים רבים כמו בריאות וחקר החלל." מדען המחשבים ריצ'רד סאטון אמר "אני לא חושב שאנשים צריכים לפחד...
אבל אני חושב שאנשים צריכים לשים לב."
בסין, AlphaGo היה רגע המעבר שעזר לשכנע את ממשלת סין לתעדף ולהגדיל באופן דרמטי את המימון לבינה מלאכותית.
בשנת 2017 צוות AlphaGo ב-DeepMind קיבל את מדליית IJCAI מרווין מינסקי המיועדת להישגים יוצאי דופן בבינה מלכותית.
"AlphaGo הוא הישג נפלא, ודוגמה מושלמת למה שמדליית מינסקי נועדה לקדם", אמר פרופסור מייקל ווולדריג ', יו"ר ועדת פרסי IJCAI.
"מה שהרשים במיוחד את IJCAI היה ש - AlphaGo משיגה את מה שהיא עושה באמצעות שילוב מבריק של טכניקות AI קלאסיות, כמו גם טכניקות לימוד מכונה משוכללות ש - DeepMind קשורה אליהן כל כך.
זו הפגנה עוצרת נשימה של AI עכשווי, ואנחנו שמחים להיות מסוגלים להכיר בו בפרס זה."
גו הוא משחק פופולרי בסין, ביפן ובקוריאה ובמשחקים ב-2016 צפו בהערכה מאה מיליון איש ברחבי העולם.
שחקני Go מובילים רבים אפיינו את המהלכים הלא שגרתיים של AlphaGo כמהלכים שנראים מפוקפקים בהתחלה, אך היו הגיוניים בדיעבד: "כל שחקני ה-Go מלבד הטובים ביותר מעצבים את סגנונם על ידי חיקוי של שחקני הצמרת.
נראה כי ל-AlphaGo יש מהלכים מקוריים לחלוטין שהוא יוצר בעצמו.
" נראה כי באופן מפתיע, AlphaGo התחזקה הרבה יותר, אפילו בהשוואה למשחק באוקטובר 2015 , שם מחשב ניצח שחקן גו מקצועי לראשונה ללא יתרון (חוקים רגילים).
יום אחרי התבוסה הראשונה של לי, ג'ונג אהרם, כתב הגו הראשי של אחד העיתונים היומיים הגדולים של דרום קוריאה, אמר "אמש היה קודר מאוד ...
אנשים רבים שתו אלכוהול." התאחדות הגו של דרום קוריאה (Korea Baduk Association), העניקה ל-AlphaGo תואר דאן 9 של כבוד "על הצגת כישורים מבריקים, יצירתיות ועל קידום המשחק".
קה גיי הסיני, צעיר בן 18 שהוכר כשחקן הגו הטוב ביותר בעולם באותה תקופה, טען בתחילה כי הוא יצליח לנצח את אלפא גו, אך סירב לשחק נגדו מחשש שהוא "יעתיק את הסגנון שלי".
כשהתקדמו המשחקים, קי ג'י חזר בו ואמר כי "סביר ביותר שאוכל להפסיד" לאחר ניתוח שלושת המשחקים הראשונים, אך חזר לו הביטחון לאחר ש - AlphaGo הראה חולשות במשחק הרביעי.
טובי מאנינג, שופט המשחק של אלפא-גו נגד פאן חוי, והג'ין לי, מזכ"ל הפדרציה הבינלאומית של גו, סבורים כי בעתיד, שחקני גו יקבלו עזרה ממחשבים כדי ללמוד מה הם עשו לא נכון במשחקים וכדי לשפר את הכישורים שלהם.
לאחר המשחק השני לי אמר שהוא "ללא מילים": "כבר מתחילת המשחק, לא הצלחתי להשיג יתרון אפילו לא במהלך אחד.
זו הייתה שליטה מוחלטת של AlphaGo." לי התנצל על הפסדיו, ואמר לאחר המשחק השלישי ש"הערכתי לא נכון את היכולות של AlphaGo והרגשתי חסר אונים.
הוא הדגיש כי התבוסה היא "תבוסתו של לי ס'דול ולא תבוסה של האנושות".
לי אמר שהפסד בסופו של דבר למכונה היה "בלתי נמנע" אך ציין כי "רובוטים לעולם לא יבינו את יופיו של המשחק באותה צורה שאנחנו בני האדם מבינים." לי כינה את ניצחונו במשחק הרביעי כ"זכייה יקרה מפז שלא הייתי מחליף בשום דבר".
פייסבוק גם עבדה על מערכת משלה שמשחקת גו שנקראת "יער אפל", שגם היא מבוססת בין השאר על למידת מכונה אף על פי שהמערכת של פייסבוק ניצחה תוכנות גו אחרות במחשב, נכון לתחילת 2016 היא עדיין לא ניצחה שחקן אנושי מקצועי.
מערכת שפותחה בשיתוף אוניברסיטת טוקיו, הפסידה 2–1 בנובמבר 2016 למאסטר ה-Go צ'ו צ'יקון, המחזיק בשיא המספר הגדול ביותר של זכיות גו ביפן.
מאמר שפורסם ב - ב-2018 ציין שהתשתית של AlphaGo משמשת כבסיס למערכת חדשה לתכנון והערכה של מולקולות לשימוש כתרופות פוטנציאליות.
Alone at Last with Tony Bennett (בעברית: "לבד סוף סוף עם טוני בנט") הוא האלבום השלישי של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור, בשנת 1955, לאחר שהוקלט בחמש השנים הקודמות.
בניגוד לאלבומיו הקודמים, שמות הקרדיטים הופיעו על גבי עטיפת האלבום.
Alone Together (בעברית: "לבד ביחד") הוא האלבום ה-12 של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור, ב-11 ביולי 1960, לאחר שהוקלט בחודש מרץ אותה השנה.
Alone (בעברית: לְבַד) הוא שיר שהלחין בילי סטיינברג וטום קלי, שהקליטו אותו בשם איי-טן באלבומם המשותף, Taking a Cold Look, משנת 1983.
מאוחר יותר, הוא הוקלט על ידי השחקנית ואלרי סטיבנסון והשחקן ג'ון סטיימוס עבור הפסקול המקורי של הסיטקום, "חלומות", של CBS ב-1984. להקת הרוק האמריקאית הארט הקליטה אותו עבור אלבומה, Bad Animals, משנת 1987 וגרסה זו הגיעה למקום הראשון בארצות הברית ובקנדה.
בשנת 2007 הקליטה אותו סלין דיון עבור אלבומה, Taking Chances.
בשנת 2010 השתמשה אליסה ריד במוזיקה ובמילים לפזמון של שירה, "Alone Again".
גרסתם המקורית של סטיינברג וקלי
"Alone" הוא בלדת רוק שהולחנה על ידי בילי סטיינברג וטום קלי, שהקליטו אותה בשם איי-טן באלבומם המשותף, Taking a Cold Look, משנת 1983. הוא נכלל באלבום כרצועה השלישית בצד הראשון ולא הוקלט כשיר הנושא של האלבום.
הוא התקבל לראשונה בצורה לא טובה וקיבל ביקורות שליליות; דבר שהוביל את איי-טן לא להקליט אלבום נוסף.
בסוף 1984, השחקנית ואלרי סטיבנסון והשחקן ג'ון סטיימוס הקליטו את השיר עבור הפסקול המקורי של הסיטקום, "חלומות", של CBS ב-1984, כשהם שיחקו שם בתפקידם של ליסה קופלי וג'ינו מינלי.
השיר הושמע בפרק באותו השם שבו הלהקה ביצעה את השיר למסיבת יום השנה של פרנק ולואיז.
זו גרסת הכיסוי המוקדמת ביותר של "Alone".
באותו הפרק, פרנק וג'ינו כותבים מילים ובתים והופכים אותו לשיר.
הפרק שודר ב-7 בנובמבר 1984. השיר יצא לאור כסינגל באותו היום.
+אזורתאריך יציאהפורמטחברת תקליטיםמקורעולם7 בנובמבר 1984תקליט 7 אינץ' • תקליט 12 אינץ'קולומביה
הארט הוציאה את השיר כסינגל המוביל מתוך אלבום האולפן התשיעי שלה, Bad Animals, במאי 1987. הגרסה שלהם היא בלדת פאוור, שמתחילה בנגינת פסנתר ושירה בעלת קצב איטי, שבוצעה על ידי אן וילסון, דבר שבהמשך מוביל לפזמון קצבי, בו יש שימוש בכלי נגינה שונים.
טום קלי, מחברו של השיר עזר ביצירת גרסת הכיסוי של הלהקה.
השיר הפך ללהיט בינלאומי בכל רחבי העולם, והגיע למקום הראשון בקנדה, לחמישייה הפותחת באירלנד, נורווגיה ושווייץ, לעשירייה הפותחת באוסטרליה, בלגיה והולנד וכן לעשרים העליונים במצעד הרשמי של מערב גרמניה.
גרסה "unplugged" של השיר נכללה מאוחר יותר באלבומה של הארט מ-1995, The Road Home.
גרסה מורחבת של "Alone" (באורך 5:30) נכללה במיני-דיסק היפני בגודל 3 אינץ' של הסינגל השלישי של הארט מתוך Bad Animals, "There's the Girl".
את הווידאו קליפ הרשמי של השיר ביים מרטי קאלנר, והוא יצא לאור ביוני 1987. בתחילתו, ניתן לראות את אן בראש המרפסת שרה לננסי, שנמצאת מתחתיה (בדומה לסצנת "רומיאו ויוליה" המפורסמת).
בהמשך, אן נראית כשהיא לבושה בבגדם שחור, כולל צעיף הלוויה ושמלה.
לאחר מכן, נראות שתי האחיות מבצעות את הפזמון בפני קהל על הבמה.
במהלך הבית השני ניתן לראות סט צילומים בו ננסי מנגנת בפסנתר שלה.
לאחר מכן, נראית ננסי רוכבת על גבי סוס שחור וקופצת על הבמה עם הגיטרה שלה.
בהמשך לכך, ניתן לראות את אן, בתלבושת השחורה שלה בתוך אותו סט הצילומים.
כשהשיר מסתיים, מוצגת סצנה של אן וננסי ביחד, כשכל אחת מביטה ישירות זו בעיני זו.
מקוםתאריםמכירות הממלכה המאוחדת (BPI) זהב 400,000 קנדה (Music Canada) זהב 50,000 מכירות + הזרמת מדיה בלבד
סלין דיון הקליטה את "Alone" עבור אלבום האולפן העשירי שלה בשפה האנגלית, Taking Chances (2007).
הוא יצא לאור כסינגל השני מהאלבום ברחבי אירופה וברחבי אמריקה הצפונית וכסינגל השלישי בממלכה המאוחדת ב-2008. השיר הופק על ידי בן מודי, חבר לשעבר באוונסנס, וזכה לביקורות מעורבות מטעם מבקרי המוזיקה; חלקם בחרו בו כאחת הרצועות הטובות ביותר ב-Taking Chances, בעוד שאחרים חשבו שהגרסה דומה מדי למקור.
דיון הקליטה את "Alone" ב-2007 עבור אלבום האולפן העשירי שלה בשפה האנגלית, Taking Chances, שיצא באותה השנה.
הגרסה הופקה על ידי בן מודי, חבר לשעבר בלהקת הרוק אוונסנס.
הגרסה של דיון כוללת שימוש בפסנתרים וכלי מיתר שונים.
הוא יצא לאור כסינגל השני ברחבי אירופה וברחבי אמריקה הצפונית וכסינגל השלישי בממלכה המאוחדת.
יציאת הסינגל הדיגיטלי בממלכה המאוחדת ב-5 במאי 2008 התרחשה בסמוך להופעות שקיימה דיון ברחבי המדינה במסגרת סיבוב ההופעות "Taking Chances World Tour".
מבקרי המוזיקה הפנו כלפי "Alone" ביקורות מעורבות.
סטיבן תומאס ארלוויין מ-AllMusic בחר את השיר כאחת הרצועות הטובות ביותר ב-Taking Chances, וכתב ש"סלין מנסה לחטוף את 'Alone' של הארט מקארי אנדרווד וקלי קלרקסון.
גרסתה מעניקה ל-Taking Chances אווירה נואשת במעורפל, כאילו סלין צריכה להוכיח שהיא עדיין שולטת בין כל הדיוות".
שרה רודמן מבוסטון גלוב כתבה כי "שיתוף הפעולה עם הגיטריסט לשעבר של אוונסנס בן מודי מוסיף מעט; עם זאת, לא מדובר בגרסת כיסוי שמשתווה ל-"It's All Coming Back to Me Now".
מבחינה ווקאלית מדובר בביצוע משובח, אך "Alone" כבר מוטבע באופן בלתי נשלט על ידי אן וילסון מהארט".
בטורונטו סטאר כינו את השיר הזה כ"רצועת דיווה סנטימנטלית וראויה".
צ'אק טיילור מבילבורד כינה את השיר כ"גרסת כיסוי סוערת".
רוב שפילד מרולינג סטון הפנה כלפי השיר ביקורת שלילית.
השיר הופיע לראשונה ב-24 בנובמבר 2007, במקום ה-85 במצעד הסינגלים הבריטי.
הוא שהה בסך הכול כשבועיים במצעד.
לאחר שנמכר בלמעלה מ-12,535 עותקים, הוא נכנס למקום ה-24 במצעד השירים מתחת להוט 100 ולמקום ה-57 בקנדה הוט 100. הוא נכנס למצעד הסינגלים השוודי, בשל מכירות דיגיטליות רבות, והגיע בשיאו למקום ה-52.
הווידאו קליפ של "Alone" נלקח מהספיישל הטלוויזיוני של דיון, That's Just the Woman in Me, ששודר ב-CBS.
הוא יצא לאור ב-8 במרץ 2008. דיון קידמה את "Alone" באותה התקופה בצרפת, וביצעה אותו ב-Star Academy.
ב-23 בנובמבר 2007, היא השתתפה בתוכנית השיחות האמריקאית The View בטרה לבצע את "Taking Chances" ו-"Alone".
דיון ביצעה את השיר במהלך רוב התאריכים של סיבוב ההופעות העולמי שלה, "Taking Chances World Tour"; ההופעות נכללו ב-Taking Chances World Tour: The Concert.
אזורתאריך יציאהפורמטחברת תקליטיםמקורהממלכה המאוחדת5 במאי 2008הורדה דיגיטליתאפיק • קולומביה
Alone (בעברית: לְבַד) הוא אלבום האולפן השמיני של הצמד הגרמני מודרן טוקינג, שיצא לאור ב-19 בפברואר 1999, בהוצאת הנסה רקורדס.
מתוך האלבום הופצו שני סינגלים, "You Are Not Alone" ו-"Sexy, Sexy Lover", שהגיעו למקום השביעי ולמקום ה-15 בגרמניה, בהתאמה.
האלבום הופיע לראשונה בראש מצעד האלבומים הגרמני ב-8 במרץ 1999, ושהה ארבעה שבועות רצופים בראש ו-27 שבועות בסך הכול במצעד.
האלבום קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-500,000 עותקים במדינה.
איגוד תעשיית ההקלטות הפולני (ZPAV) העניק לו את תואר הפלטינה על מכירות של למעלה מ-100,000 עותקים במדינה.
ב-AllMusic העניקו לאלבום ציון של שניים וחצי כוכבי זהב מתוך חמישה בסך הכול.
מקוםתאריםמכירותאוסטריה (IFPI Austria)זהב25,000גרמניה (BVMI)פלטינה500,000ספרד (PROMUSICAE)זהב50,000פולין (ZPAV)פלטינה100,000פינלנד (Musiikkituottajat)פלטינה35,676שוודיה (GLF)פלטינה80,000שווייץ (IFPI Switzerland)פלטינה50,000סיכוםאירופה (IFPI)פלטינה1,000,000
"Alors on danse" (בעברית: "ולכן אנו רוקדים") הוא שיר של הראפר הבלגי סטרומאה.
השיר יצא לאור ב-26 בספטמבר 2009 בבלגיה ובפברואר 2010 יצא בשאר אירופה.
ארבעה חודשים לאחר היציאה האירופית, נמכרו כמעט מיליון עותקים ברחבי העולם.
השיר כיכב 57 שבועות במצעד הסינגלים הגרמני, מה שהפך אותו לשיר ה-40 ששהה שנה אחת או יותר במצעד הזה והשיר ה-31 שהושמע לתקופת הזמן הארוכה ביותר.
לפי המיזם הבינלאומי לקידום מוזיקה צרפתית, Francophonie Diffusion, השיר היה הסינגל הצרפתי המושמע ביותר ברחבי העולם בשנת 2010. נכון ליולי 2014, זה היה הסינגל ה-83 הנמכר ביותר במאה ה-21 בצרפת, עם 334,000 יחידות שנמכרו.
סטרומאה וג'רום גויוט ביימו את קליפ הווידאו של הסינגל.
בתחילת הסרטון יושב במשרדו גבר (בגילומו של סטרומאה).
תשוש לאחר יום עבודה מתיש הוא עוזב את המשרד, בדרכו למעלית מנהלו רודף אחריו ומביא לו מסמכי עבודה.
בצאתו מן המעלית המסמכים מתפזרים לאחר שמתנגש בשני בחורים בדרכו.
בהגיעו לדלת ביתו, רץ ילדו לחבק אותו אך זה נלקח ממנו במהירות על ידי האם.
ממשיך הוא ללכת ברחוב, ובזמן שהוא עושה זאת הומלס גונב לו את המעיל.
לאחר מכן אדם אותו הוא פוגש ברחוב, מכר ככל הנראה, לוקח אותו לפאב.
בהתחלה נראה שהוא לא נהנה, אבל ככל שהוא נעשה שיכור יותר הוא מתחיל לשיר על במה קטנה וצובר קהל המריע לו.
לאחר הופעתו הוא מתעלף, ומוחזר יום למחרת על ידי אלמוני, ככל הנראה הבוס שלו, מהפאב לשולחן המשרד.
הקליפ והשיר מציגים שגרה שוחקת ומעגליות בחיים.
שורת המפתח בשיר, כמו כן שם השיר, "ולכן אנו רוקדים", מציגה את פתרונו של סטרומאה שהוא לקבל את המעגליות ולהשלים איתה.
הקליפ צבר 350 מיליון צפיות באתר יוטיוב.
בשנת 2010 המנחה הישראלי יפתח קרזנר (יפתי) הוציא גרסת כיסוי לשיר בשם "על אורנה דץ", תחת שם הבמה "שליפתי".
פיטבול הוציא גרסת כיסוי לשיר תחת השם "Guantanamera".
הזמרת האמריקאית לומידי הוציאה גרסת כיסוי לשיר יחד עם הראפר צ'ייס מנהטן במרץ 2010. די ג'יי פטרו פניוטי הוציא רמיקס אינסטרומנטלי במאי 2010. קניה וסט וגילבר פורטה הוציאו רמיקס יחד באוגוסט 2010.
ביולי 2018, קבוצת סקסופוניסטים (בהנהגת הסולן סטפן מרסייה) ביצעה עיבוד לשיר בפארק סינקטנייר בבריסל עבור מנהיגי העולם שהשתתפו בוועידת נאט"ו.
במאי 2019, הרמיקס של Dubdogz שוחרר רשמית תחת חברת התקליטים מיוזיקל פרידום.
השיר מופיע בפרק העונה השישית של 100 בפרק "הבשורה של ג'וזפין".
באוגוסט 2021, התקליטנים והמפיקים הבריטיים ג'ואל קורי וג'קס ג'ונס סימפלו את השיר בשירם "Out Out" בכיכוב הזמרת האנגלית צ'ארלי XCX והראפרית האמריקאית סוויטי.
מקוםתאריםמכירותבלגיה (BEA)פלטינה 3×60,000*דנמרק (IFPI Denmark)פלטינה30,000^צרפת (SNEP)יהלום858,900גרמניה (BVMI)זהב 5×750,000איטליה (FIMI)פלטינה 2×140,000הולנד (NVPI)פלטינה20,000^ספרד (PROMUSICAE)זהב20,000*שווייץ (IFPI Switzerland)פלטינה 2×40,000^שוודיה (GLF)זהב10,000בריטניה (BPI)זהב400,000ארצות הברית (RIAA)זהב500,000רינגטוןרוסיה (NFPF)פלטינה 3×600,000** מכירות בלבד^ הזרמת מדיה ומשלוחים בלבד מכירות + הזרמת מדיה בלבד
Alright הוא שיר של הראפר האמריקאי קנדריק לאמאר, מתוך אלבום האולפן השלישי שלו, To Pimp a Butterfly.
השיר יצא לתחנות הרדיו ב-30 ביוני 2015, כסינגל הרביעי מתוך האלבום, וכהרצועה השביעית באלבום.
בצאתו, הגיע השיר למקום ה-81 במצעד הבילבורד הוט 100. בהמשך, השיר הפך למזוהה עם מחאת Black Lives Matter וזכה בפרסי גראמי לשיר הראפ הטוב ביותר ופרס גראמי לביצוע הראפ הטוב ביותר, כשהועמד גם לקטגוריות שיר השנה והווידאו קליפ הטוב ביותר.
בריאיון ל-MTV News, לאמאר הצהיר שמצא את ההשראה לשיר בעת ביקור בדרום אפריקה והיה עד לבעיות עימן התמודדו האזרחים: "המאבק שלהם היה קשה פי 10".
הרצועה נפתחת בשורות מתוך "הצבע ארגמן" של אליס ווקר: "Alls my life, I had to fight" ("כל חיי, הייתי צריך להילחם").
בשיר לאמאר מציג דמות בשם לוסי, שממלאת תפקיד מהותי לאורך האלבום.
במילים של השיר, ככל שלאמאר גדל, כך גם לוסי: "ain't a profit big enough to feed you" ("אין רווח גדול מספיק כדי להאכיל אותך").
בסוף השיר, לאמאר דן במחשבות אובדניות שהיו לו בחדר בבית מלון: "I didn't wanna self-destruct...
הרוע של לוסי היה מסביבי").
מפיק השיר, פארל ויליאמס, שר את ההוק של השיר.
"Alright" נכלל במספר רשימות סוף שנה של השירים הטובים ביותר של 2015.
ארגוןרשימהמיקוםמקורבילבורד25 השירים הטובים ביותר לשנת 2015: רשימת הצוות810 שירי ההיפ-הופ הטובים ביותר לשנת 20153
לאמאר נצפה מצלם את הווידאו קליפ של השיר באי המטמון בסן פרנסיסקו ועל גבי עמוד רמזור בלוס אנג'לס.
הוא פורסם בעמוד ה-Vevo של לאמאר ב-30 ביוני 2015. הקליפ בן שבע דקות, והוא בוים על ידי קולין טילי ו-The Little Homies.
הקליפ מתחיל בהצגת צילומים של החיים בשכונה.
צעיר אפרו-אמריקאי נראה שוכב על הארץ ולאמאר מתחיל לדבר.
המשטרה וההרס מציפים את הסצנה כשהמוזיקה מתחילה, ולאמאר מתחיל לראפרפ בית חדש לצד חבריו להרכב בלאק היפי סקולבוי קיו, אב-סול וג'יי רוק, במכונית שנישאת על ידי ארבעה שוטרים.
במהלך הקליפ, לאמאר טס דרך קליפורניה, בזמן שהצוות שלו זורק כסף לכולם ורקדנים מופיעים ברחובות.
בסוף הקליפ, לאמאר עומד על עמוד תאורה ושוטר יורה בו.
הראפר נופל ארצה ומסיים את המונולוג שלו מתחילת הקליפ, אך מסיים את הקליפ בחיוך.
לאמאר ביצע את השיר בפעם הראשונה בטקס פרסי ה-BET ה-15 ב-28 ביוני 2015. ההופעה כללה את לאמאר עומד על ניידת משטרה עם תבליט גרפיטי שלצידה דגל ארצות הברית ענק חבוט.
הרלדו ריברה מפוקס ניוז קרא למופע "מגעיל" וביקר את לאמאר, כשקבע כי "היפ הופ גרם יותר נזק לאפרו-אמריקאים מאשר גזענות בשנים האחרונות".
לאמאר הגיב להערות בסרטון קצר המטיל ספק בטענתו, וקבע: "איך אתה יכול לקחת מסר של תקווה ולהפוכו לשנאה?".
לאמאר השתמש מאוחר יותר באודיו של הערותיו של ריברה בשירו ".DNA" והזכיר את ריברה בשיר "Yah".
לאמאר ופארל ויליאמס הופיעו עם השיר ביחד במופע השנתי Cali Christmas של תחנת הרדיו Power 106.
לאמאר ביצע מחרוזת של "The Blacker the Berry", "Alright" ו-"Untitled 05" בטקס פרסי גראמי ה-58. הוא דורג על ידי רולינג סטון ובילבורד כביצוע הטוב ביותר והרגע הטוב ביותר של הלילה, כאשר באחרון נכתב כי "זו הייתה בקלות אחת מהופעות הטלוויזיה החיות הטובות ביותר בהיסטוריה".
לאמאר ביצע את השיר בכל הופעה בסיבוב ההופעות The Damn Tour.
השיר בוצע על ידי לאמאר במופע המחצית של סופרבול LVI ב-13 בפברואר 2022.
בשנת 2015, נשמעו מספר הפגנות בראשות נוער נגד אלימות משטרתית ברחבי המדינה כשהם שרים את הפזמון של השיר.
כתב מגזין רולינג סטון גרג טייט הגיב "'Alright' של לאמאר הוגדר על ידי רבים מהחברים בסגל הסטודנטים הפעילים של היום בתור 'We Shall Overcome' שלהם".
בנוסף, כמה ערוצי חדשות עכשוויים, בהם BET, העלו את הרעיון שהשיר יהיה ההמנון הלאומי השחור המודרני.
לאמאר הוצג ב-Ebony Power 100, רשימה שנתית המכירה במנהיגים רבים בקהילה האפרו-אמריקאית, תוך הדגשת "כיצד הפזמון של השיר שלו 'Alright' הפך לפזמון המפגינים של Black Lives Matter".
המפיק סאונווייב הצהיר: "לא ציפיתי ש-'Alright' יהיה שיר המחאה, אך ידעתי שהוא הולך לעשות משהו כי התקופה שבה אנחנו חיים הפכה אותו לשיר המושלם".
מפגינים בעצרת בשיקגו נגד דונלד טראמפ שרו את הפזמון של השיר במרץ 2016.בדירוג של ה"שירים הטובים ביותר בכל הזמנים" של האתר Acclaimed Music, השיר הגיע למקום ה69.
מקוםתאריםמכירות קנדה (Music Canada) פלטינה ×2 160,000 הממלכה המאוחדת (BPI) כסף 200,000 ארצות הברית (RIAA) פלטינה 1,000,000